Yra įvairių nuomonių, kada reikia keisti pagrindinį variklio diržą, tačiau specialistai sako, jog kiekvieną automobilį reikia vertinti atskirai. Standartinis variklio diržo keitimo intervalas yra 50’000-100’000 nuvažiuotų kilometrų (tikslius parodymus kiekvienas automobilių gamintojas nurodo atskirai). Visgi, Lietuvoje dominuojant naudotų automobilių rinkai ir daugeliui transporto priemonių importuojant iš užsienio valstybių, pagrindinį variklio diržą rekomenduojama keisti vos tik įsigijus naudotą automobilį, t. y. tiksliai nežinant arba kylant abejonėms, kada diržas buvo keistas paskutinį kartą ir ar buvo keistas apskritai. Pagrindinio variklio diržo keitimo paslauga dažnam gali pasirodyti ne pirmo būtinumo, tačiau atminkite, jog trūkęs variklio diržas padarys ženkliai didesnės žalos. Sugadintą variklį tikėtina, jog teks remontuoti, tad užbėkite tam už akių ir apsilankykite variklio apžiūrai „Remtesta“ Panevėžyje. Be nuvažiuoto automobilio kilometražo, apie poreikį keisti paskirstymo diržą gali signalizuoti galimi tokie požymiai: padidėjusios kuro sąnaudos, sumažėjęs akseleratoriaus jautrumas pajudant iš vietos arba atliekant lenkimo manevrą, netolygus variklio darbas laisva pavara, jaučiama vairo ar kėbulo vibracija.